gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl gl gl gl gl gl gl ca war zh en sv fr de de gl gl gl gl gl pt gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Kike Benlloch: “Penso que o éxito da BD galega é pola boa materia prima”
Domingo, 02 de outubro de 2022
Nado na Coruña en 1974, é un dos fundadores do colectivo de autores galegos de cómic Polaqia.
Kike Benlloch, na portada da súa web
Un dos seus compañeiros de grupo e xeración, David Rubín, e a revista Barsowia, que editan, acaban de recibir cadanseu premio no Salón do Cómic de Barcelona. Benlloch pensa que o potencial creativo dos autores do país podería chegar máis lonxe aínda se tivesen o apoio dun proxecto editorial de noso.
Vieiros: Cales poden ser as causas do éxito da banda deseñada galega?
Kike Benlloch: O Salón de Barcelona é o evento máis importante do Estado. O éxito débese á autoría. Temos autores moi bos, os premios de Barcelona recoñecen a situación actual: Miguelanxo Prado é o autor consagrado, Rubín personifica as calidades de toda a xeración. Barsowia representa unha parte da colectividade, porque en Galiza hai diversos grupos. Foi unha feliz coincidencia, porque traballamos en paralelo. Conectamos ben co público español.
V: Hai apoio institucional e editorial ao o cómic do país?
K. B.: Aínda que a miña opinión non ten por que representar a dos autores galegos nin a de Polaqia, eu penso que o éxito é pola materia prima. O material é bo, nada máis. Cando un lector merca banda deseñada galega é porque conecta con ela, iso é a raíz de todo: o bo material.
V: O cómic en galego é rendíbel?
K. B.: Todo é cuestión de escalas. Hai que mirar o grao de esforzo que estamos dispostos a realizar e cales son as nosas expectativas. Un país tan pequeno como Galiza non pode aspirar a un resultado de países grandes. Témonos que cinguir ao que podemos xerar. Polaqia non leva seis anos perdendo diñeiro: facemos banda deseñada e vendémola. Se non xerásemos un beneficio non poderiamos saír adiante. Se coa nosa marxe de manobra podemos facelo, imaxina o que podería facer un gran grupo editorial. Estamos a publicar con editoriais de Mallorca, Castellón e Bilbao. A banda deseñada pode ser rendíbel se hai un plan de empresa que aposte pola canteira, xente que estea ao día de como funciona o cómic de hoxe, non o dos anos setenta.
V: Hai futuro para que xurdan novos creadores de banda deseñada?
K. B.: A maior parte dos autores que se atopan en activo con traballos notábeis ou sobresalientes naceron entre os anos 70 e 80. Nos concursos participa sobre todo xente desa marxe de idades, máis novos é difícil atopalos. Dependería de se o que se fai agora calla e xorden vías para que se poidan dedicar a isto. Nós chegamos a un deserto e partimos dende cero. Non había infraestrutura nin canles de comunicación. Se isto se asenta, pode haber futuro.
Prado, Rubín e Polaqia, premiados no Salón do Cómic de Barcelona
O público elixe a Barsowia, do colectivo Polaqia, como Mellor Fanzine do 2005
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto